CELEX: 62009CA0447
Language: da
Date: 2011-09-13 00:00:00
Title: Sag C-447/09: Domstolens dom (Store Afdeling) af 13. september 2011 — Reinhard Prigge, Michael Fromm og Volker Lambach mod Deutsche Lufthansa AG (anmodning om præjudiciel afgørelse fra Bundesarbeitsgericht — Tyskland) (Direktiv 2000/78/EF — artikel 2, stk. 5, artikel 4, stk. 1, og artikel 6, stk. 1 — forbud mod forskelsbehandling på grund af alder — piloter i luftfartsselskaber — kollektiv overenskomst — bestemmelse om automatisk ophør af ansættelseskontrakterne ved det fyldte 60. år)

29.10.2011   
            
            
               DA
            
            
               Den Europæiske Unions Tidende
            
            
               C 319/4
            
         Domstolens dom (Store Afdeling) af 13. september 2011 — Reinhard Prigge, Michael Fromm og Volker Lambach mod Deutsche Lufthansa AG (anmodning om præjudiciel afgørelse fra Bundesarbeitsgericht — Tyskland)
   (Sag C-447/09) (1)
   
   (Direktiv 2000/78/EF - artikel 2, stk. 5, artikel 4, stk. 1, og artikel 6, stk. 1 - forbud mod forskelsbehandling på grund af alder - piloter i luftfartsselskaber - kollektiv overenskomst - bestemmelse om automatisk ophør af ansættelseskontrakterne ved det fyldte 60. år)
   2011/C 319/05
   Processprog: tysk
   
      Den forelæggende ret
   
   Bundesarbeitsgericht
   
      Parter i hovedsagen
   
   
      Sagsøgere: Reinhard Prigge, Michael Frommv og Volker Lambach
   
      Sagsøgt: Deutsche Lufthansa AG
   
      Sagens genstand
   
   Anmodning om præjudiciel afgørelse — Bundesarbeitsgericht — fortolkning af artikel 2, stk. 5, artikel 4, stk. 1, og artikel 6, stk. 1, i Rådets direktiv 2000/78/EF af 27. november 2000 om generelle rammebestemmelser om ligebehandling med hensyn til beskæftigelse og erhverv (EFT L 303, s. 16) — forbud mod forskelsbehandling på grund af alder — foreneligheden af disse bestemmelser med en kollektiv overenskomst, der af hensyn til luftfartssikkerheden bestemmer, at en pilots ansættelseskontrakt automatisk ophører ved udløbet af den måned, hvor piloten fylder 60 år
   
      Konklusion
   
   Artikel 2, stk. 5, i Rådets direktiv 2000/78/EF af 27. november 2000 om generelle rammebestemmelser om ligebehandling med hensyn til beskæftigelse og erhverv skal fortolkes således, at medlemsstaterne ved bemyndigelsesregler kan tillade arbejdsmarkedets parter at vedtage foranstaltninger som omhandlet i nævnte artikel 2, stk. 5, på områder omfattet af denne bestemmelse, som henhører under kollektive aftaler, og på betingelse af, at disse bemyndigelsesregler er tilstrækkeligt præcise med henblik på at sikre, at de pågældende foranstaltninger overholder de i nævnte artikel 2, stk. 5, fastsatte krav. En foranstaltning som den i hovedsagen omhandlede, som fastsætter aldersgrænsen for, hvornår piloter ikke længere kan udøve deres erhverv, til 60 år, mens nationale og internationale bestemmelser fastsætter denne alder til 65 år, er ikke en foranstaltning, der er nødvendig af hensyn til den offentlige sikkerhed og for at beskytte sundheden som omhandlet i nævnte artikel 2, stk. 5.
   Artikel 4, stk. 1, i direktiv 2000/78 skal fortolkes således, at den er til hinder for en bestemmelse i en kollektiv overenskomst som den i hovedsagen omhandlede, som fastsætter aldersgrænsen for, hvornår piloter ikke længere anses for at have de fysiske evner til at udøve deres erhverv, til 60 år, mens nationale og internationale bestemmelser fastsætter denne alder til 65 år.
   Artikel 6, stk. 1, første afsnit, i direktiv 2000/78 skal fortolkes således, at luftfartssikkerhed ikke udgør et legitimt mål som omhandlet i artikel 4, stk. 1, i direktiv 2000/78.
   
      (1)  EUT C 24 af 30.1.2010.